|  |  |
| --- | --- |
| LogoAPR | 8600000097769 |

Регистар туризма

БТ 569/2012

Дана, 13.06.2012 године

Београд

Регистратор Регистра туризма који води Агенција за привредне регистре, на основу члана 51. став 7. Закона о туризму (Службени гласник РС бр. 36/09 и 88/10), и члана 15. став 1. Закона о поступку регистрације у Агенцији за привредне регистре („Службени гласник РС“, бр. 99/2011), одлучујући о регистрационој пријави за промену података привредног субјекта DRUŠTVO ZA UNUTRAŠNJU I SPOLJNU TRGOVINU I USLUGE BT PEGROTOUR DRUŠTVO SA OGRANIČENOM ODGOVORNOŠĆU BEOGRAD туристичке агенције, МБ 17324306, коју је поднео/ла:

Име и презиме: Жељко Митровић

ЈМБГ: 2502976710315

доноси

**РЕШЕЊЕ**

**ОДБАЦУЈЕ СЕ** регистрациона пријава привредног субјекта

**DRUŠTVO ZA UNUTRAŠNJU I SPOLJNU TRGOVINU I USLUGE BT PEGROTOUR DRUŠTVO SA OGRANIČENOM ODGOVORNOŠĆU BEOGRAD**

Матични број: 17324306

Број лиценце: ОТП 527/2010

која се односи на регистрацију промене/а и то:

* Промена података о полиси осигурања и општим условима путовања

због неиспуњености услова за регистрацију, јер је утврђено да нису испуњени услови из члана 14. став 1. тачка 6) Закона о поступку регистрације у Агенцији за привредне регистре у вези са чланом 51. ст. 3 и 7. и чланом 52. Закона о туризму.

**Образложење**

Подносилац регистрационе пријаве поднео је дана 11.06.2012. године захтев за промену података о полиси осигурања и општим условима путовања број БT 569/2012 и уз пријаву је доставио документацију наведену у потврди о примљеној регистрационој пријави.

Провeравајући испуњеност услова за регистрацију промене података, прописаних одредбом члана 14. Закона о поступку регистрације у Агенцији за привредне регистре и чланова 51. ст. 3. и 7. и 52. Закона о туризму, Регистратор је утврдио да нису испуњени услови за регистрацију односно:

Чланом 51. став 3. Закона о туризму, прописано је да се уз захтев за издавање лиценце подносе докази о испуњености услова прописаних чланом 52. овог закона, док је ставом 7. истог закона предвиђено да се на питања која се односе на поступак издавања лиценци, поступање по непотпуном и неразумљивом захтеву за издавање лиценце и промену података регистрованих у Регистру туризма која овим законом нису посебно уређена сходно се примењују одговарајуће одредбе закона којим се уређује регистрација привредних субјеката, а уколико тим законом нису уређена поједина питања сходно се примењују одговарајуће одредбе закона којим се уређује управни поступак.

 Одредбом члана 2. став 1. тачка 6. Закона о поступку регистрације у Агенцији за привредне регистре („Службени гласник РС“, бр. 99/2011), прописано је да је подносилац пријаве лице овлашћено за подношење пријаве.

Такође, одредбом члана 47. став 1. Закона о општем управном поступку ("Сл. лист СРЈ", бр. 33/97 и 31/2001 и "Сл. гласник РС", бр. 30/2010) прописано је да странка, односно њен законски заступник може одредити пуномоћника који ће заступати странку у поступку, осим у радњама у којима је потребно да сама странка даје изјаве.

Увидом у поднету документацију утврђено је да се као подносилац пријаве наводи Жељко Митровић, с тим да за именованованог није приложено пуномоћје потписано од стране заступника друштва , те је с обзиром на наведено, а у складу са одредбом члана 17. став 2. Закона о поступку регистрације у Агенцији за привредне регистре, Регистратор одлучио као у диспозитиву.

Такође, увидом у регистрациону пријаву утврђеноје да је само тражен упис нових полиса осигурања, али не и брисање тренутно регистрованих полиса, те је потребно да подносилац пријаве прецизира свој захтев у односу на већ регистроване полисе осигурања.

С обзиром на наведено, а у складу са одредбом члана 17. став 2. Закона о поступку регистрације у Агенцији за привредне регистре, Регистратор је одлучио као у диспозитиву.

**Ако подносилац регистрационе пријаве, а у складу са одредбом члана 17. став 3. Закона о поступку регистрације у Агенцији за привредне регистре, у року од 30 дана од дана објављивања овог решења на интернет страни Агенције:**

* **поднесе регистрациону пријаву за регистрацију података о чијој регистрацији је одлучено решењем, коју ће потписати лице овлашћено за заступање друштва на које се односи промена, или**
* **пуномоћје за подносиоца пријаве које ће потписати лице овлашћено за заступање друштва на које се односи промена, и**
* **плати половину од износа прописане накнаде за регистрацију која је предмет пријаве (1.000,00 динара),**

**задржава право приоритета одлучивања засновано подношењем пријаве одбачене овим решењем.**

Висина накнаде за вођење поступка регистрације утврђена је Одлуком о накнадама за послове регистрације и друге услуге које пружа Агенција за привредне регистре („Сл. гласник РС“, бр. 5/2012).

|  |  |
| --- | --- |
| УПУТСТВО О ПРАВНОМ СРЕДСТВУПротив овог решења може се изјавити жалба министру надлежном за за послове туризма, у року од 30 дана од дана објављивања на интернет страни Агенције за привредне регистре, а преко Агенције. | РЕГИСТРАТОР\_\_\_\_\_\_\_\_\_\_\_\_\_\_\_\_\_\_Миладин Маглов |